Jouanina petrelo

La Jouanina petrelo (Bulweria fallax) estas specio de marbirdo de la petrela familio Procelariedoj.

Ĝi troviĝas en Ĝibutio, Indonezio, Pakistano, Kenjo, Maldivoj, Mozambiko, Omano, Saŭdarabio, Sejŝeloj, Somalio, kaj Jemeno. Ĝi estis registrita kiel reproduktulo en Sokotra. Ties natura habitato estas malfermaj maroj kaj neprofundaj maroj. 

Tiu birdospecio estas 31 cm longa kun enverguro de 79 cm. Ĝi ne estas kazo de seksa dimorfismo. Ties plumaro estas tute malhelbruna. Ties flugiloj estas longaj, pintecaj. Ties vosto estas longa kaj kojnforma sed aspektas ofte pinteca de malproksime. Ĝi estas simila al la Bulvera petrelo sed ĝi distingiĝas pro plia grando, beko pli forta kaj foresto de helaj markoj ĉe subflugiloj.

Referencoj
 BirdLife International 2004.  Bulweria fallax .   2006 IUCN Ruĝa Listo de Minacataj Specioj. Elŝutita la 24an de Julio 2007.

Kategorio:Petreloj
Kategorio:Procelarioformaj
Kategorio:Birdoj de Azio
Kategorio:Birdoj de Afriko